text: Mand død efter brand
  12 oktober 2015 kl. 08.52
  En brand søndag aften i Hedensted endte tragisk.
  Branden opstod i en ældrebolig på Bytorvet i Hedensted. Da politi og brandvæsenet nåede frem, var lejligheden fyldt med røg.
  Røgdykkerne fandt en mand, der var død – formentligt som følge af røgforgiftning, oplyser politiet til TV SYD.
  Manden er endnu ikke identificeret, men politiet formoder, at det er lejlighedens beboer.
  Brandårsagen kendes ikke, men ilden er opstået ved sengen, så politiet antager, at branden skyldes rygning i sengen.
  